

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 04, 05 & 09/12/2021**

**ΠΡΟΓΡΑΜΜΑ  ΣΑΒΒΑΤΟΥ  04/12/2021**

…..

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**15:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ**

|  |  |
| --- | --- |
| ΕΝΗΜΕΡΩΣΗ  |  **WEBTV**  **ERTflix**  |

**16:00**  |  **ΕΚΤΑΚΤΗ ΕΝΗΜΕΡΩΤΙΚΗ ΕΚΠΟΜΠΗ** (Αλλαγή προγράμματος)
**«Επίσκεψη του Πάπα Φραγκίσκου στην Ελλάδα»**

Έκτακτη ενημερωτική εκπομπή, με αφορμή την επίσκεψη του Πάπα Φραγκίσκου στην Ελλάδα, τις συναντήσεις και τη δραστηριότητα που θα έχει στη χώρα μας

|  |  |
| --- | --- |
| ΑΘΛΗΤΙΚΑ / Μπάσκετ  |  **WEBTV**  |

**17:00**  |  **BASKET LEAGUE  (Z) ΑΠΟΛΛΩΝ Π. - ΠΑΟΚ / 9η ΑΓΩΝΙΣΤΙΚΗ**

…..

**ΠΡΟΓΡΑΜΜΑ  ΚΥΡΙΑΚΗΣ  05/12/2021**

…..

|  |  |
| --- | --- |
| ΕΚΚΛΗΣΙΑΣΤΙΚΑ  |  **WEBTV**  |

**08:00**  |  **ΘΕΙΑ ΛΕΙΤΟΥΡΓΙΑ**
Απευθείας μετάδοση από τον Καθεδρικό Ιερό Ναό Αθηνών

|  |  |
| --- | --- |
| ΝΤΟΚΙΜΑΝΤΕΡ / Θρησκεία  |  **WEBTV**  |

**10:30**  |  **ΦΩΤΕΙΝΑ ΜΟΝΟΠΑΤΙΑ  (E)**   (Αλλαγή επεισοδίου)
**«Η Αγία Αικατερίνη του Θεοβάδιστου Όρους Σινά»**

Η Ιερά Μονή του Σινά, είναι ένα ελληνοθόρδοξο χριστιανικό μοναστικό κέντρο, με αδιάκοπη πνευματική ζωή, δεκαεπτά αιώνων. Βρίσκεται στον τόπο ακριβώς, όπου ο Μωυσής είδε το όραμα της Αγίας Βάτου, στους πρόποδες του Όρους Σινά, στην κορυφή του οποίου ο Θεός έδωσε στον Μωυσή τις 10 Εντολές.
Η ασκητική ζωή στο κέντρο της ερήμου της χερσονήσου του Σινά, αρχίζει από το τέλος του 3ου αιώνα. Στη Μονή ασκήτεψαν και αγίασαν όλους αυτούς τους αιώνες περισσότεροι από 170 επιφανείς Σιναΐτες Άγιοι.
Στο πέρασμα των αιώνων, όχι μόνο απλοί προσκυνητές, αλλά και μεγάλοι θρησκευτικοί και πολιτικοί ηγέτες, έθεσαν υπό την προστασία τους το Μοναστήρι της Αγίας Αικατερίνης: ο Αυτοκράτορας Ιουστινιανός, η Αγία Ελένη, ο ιδρυτής του Ισλάμ, Μωάμεθ, η Μεγάλη Αικατερίνη της Ρωσίας και άλλοι.
Τα «Φωτεινά μονοπάτια» επισκέφθηκαν αυτόν τον τόσο σημαντικό θρησκευτικό προορισμό και παρουσιάζουν στους τηλεθεατές την ιστορία της Μονής, τα σημαντικά προσκυνήματα της Αγίας Κορυφής και της Αγίας Βάτου. Το έργο των μοναχών και τη συνύπαρξή τους με τους βεδουίνους. Ιερά κειμήλια και εικόνες που για αιώνες έχουν διαφυλαχθεί στο Σινά και μαρτυρούν την αδιάκοπη πορεία και ακτινοβολία της Μονής, στο πέρασμα του χρόνου.
«Η Αγία Αικατερίνη του Θεοβάδιστου Όρους Σινά»
Η Ιερά Μονή του Σινά, είναι ένα ελληνοθόρδοξο χριστιανικό μοναστικό κέντρο, με αδιάκοπη πνευματική ζωή, δεκαεπτά αιώνων. Βρίσκεται στον τόπο ακριβώς, όπου ο Μωυσής είδε το όραμα της Αγίας Βάτου, στους πρόποδες του Όρους Σινά, στην κορυφή του οποίου ο Θεός έδωσε στον Μωυσή τις 10 Εντολές.
Η ασκητική ζωή στο κέντρο της ερήμου της χερσονήσου του Σινά, αρχίζει από το τέλος του 3ου αιώνα. Στη Μονή ασκήτεψαν και αγίασαν όλους αυτούς τους αιώνες περισσότεροι από 170 επιφανείς Σιναΐτες Άγιοι.
Στο πέρασμα των αιώνων, όχι μόνο απλοί προσκυνητές, αλλά και μεγάλοι θρησκευτικοί και πολιτικοί ηγέτες, έθεσαν υπό την προστασία τους το Μοναστήρι της Αγίας Αικατερίνης: ο Αυτοκράτορας Ιουστινιανός, η Αγία Ελένη, ο ιδρυτής του Ισλάμ, Μωάμεθ, η Μεγάλη Αικατερίνη της Ρωσίας και άλλοι.
Τα «Φωτεινά Μονοπάτια» επισκέφθηκαν αυτόν τον τόσο σημαντικό θρησκευτικό προορισμό και παρουσιάζουν στους τηλεθεατές την ιστορία της Μονής, τα σημαντικά προσκυνήματα της Αγίας Κορυφής και της Αγίας Βάτου. Το έργο των μοναχών και τη συνύπαρξή τους με τους βεδουίνους. Ιερά κειμήλια και εικόνες που για αιώνες έχουν διαφυλαχθεί στο Σινά και μαρτυρούν την αδιάκοπη πορεία και ακτινοβολία της Μονής, στο πέρασμα του χρόνου.

Στο ντοκιμαντέρ μιλούν ο Αρχιεπίσκοπος Σινά, κ. Δαμιανός, ο ιερομόναχος Αρσένιος (Δικαίος Ι. Μ. Αγίας Αικατερίνης Σινά), ο μοναχός Μιχαήλ, ο μοναχός Εφραίμ, ο διευθυντής της Αρχαιολογικής Υπηρεσίας Περιοχής Αγίας Αικατερίνης και όασης Φεράν, Χάλετ Ελιάν, βεδουίνοι της φυλής Κεμπελία, καθώς και Έλληνες προσκυνητές.

Ιδέα-σενάριο-παρουσίαση: Ελένη Μπιλιάλη.
Σκηνοθεσία: Κώστας Παπαδήμας
Διεύθυνση παραγωγής: Τάκης Ψωμάς.
Επιστημονικός συνεργάτης: Σοφοκλής Δημητρακόπουλος.
Δημοσιογραφική ομάδα: Κώστας Μπλάθρας, Ζωή Μπιλιάλη.
Εικονολήπτης: Κώστας Σοροβός.
Ηχοληψία-μοντάζ: Κώστας Ψωμάς.
Μουσική σύνθεση: Γιώργος Μαγουλάς.
Γραμματειακή υποστήριξη: Ζωή Μπιλιάλη.
Εκτέλεση παραγωγής: Studio Sigma.

|  |  |
| --- | --- |
| ΝΤΟΚΙΜΑΝΤΕΡ / Πολιτισμός  |  **WEBTV**  **ERTflix**  |

**11:30**  |  **ΑΠΟ ΠΕΤΡΑ ΚΑΙ ΧΡΟΝΟ (2021-2022) (ΝΕΟ ΕΠΕΙΣΟΔΙΟ)**  
**«Εθνικό Ιστορικό Μουσείο» - Μέρος 1ο**   Eπεισ. 2

…..

|  |  |
| --- | --- |
| ΑΘΛΗΤΙΚΑ / Εκπομπή  |  **WEBTV**  |

**22:00**  |  **ΑΘΛΗΤΙΚΗ ΚΥΡΙΑΚΗ**  

|  |  |
| --- | --- |
| ΕΝΗΜΕΡΩΣΗ  |  **WEBTV**  **ERTflix**  |

**23:30**  |  **ΕΚΤΑΚΤΗ ΕΝΗΜΕΡΩΤΙΚΗ ΕΚΠΟΜΠΗ** (Αλλαγή προγράμματος)
**«Αποτίμηση των αποτελεσμάτων της πρώτης ψηφοφορίας για την ανάδειξη νέου προέδρου του Κινήματος Αλλαγής»**

Έκτακτη ενημερωτική εκπομπή που θα παρουσιάσει και θα συντονίσει η δημοσιογράφος της ΕΡΤ Σταυρούλα Χριστοφιλέα.
Πολιτικοί, επιστήμονες, εκλογικοί αναλυτές, δημοσιογράφοι, καταθέτουν τις απόψεις τους, αποτιμούν τα αποτελέσματα της κάλπης και αναλύουν την επόμενη ημέρα στο Κίνημα Αλλαγής, αλλά και συνολικότερα τις συνέπειες που θα έχουν οι εκλογές στο πολιτικό σκηνικό της χώρας.

|  |  |
| --- | --- |
| ΝΤΟΚΙΜΑΝΤΕΡ / Πολιτισμός  |  **WEBTV**  **ERTflix**  |

**00:30**  |  **ΑΠΟ ΠΕΤΡΑ ΚΑΙ ΧΡΟΝΟ (2021-2022)**   (Ένθεση προγράμματος)
**«Εθνικό Ιστορικό Μουσείο» - Μέρος 1ο**

**Eπεισόδιο**: 2

Το πρώτο κτίριο του Βουλευτηρίου του Ελληνικού Έθνους είναι ένα αρχιτεκτονικό στολίδι στο κέντρο της Αθήνας, θεμελιωμένο στις 15 Αυγούστου του 1858 από τη Βασίλισσα Αμαλία.

Το κτίριο ολοκληρώθηκε το 1875, σε σχέδια του αρχιτέκτονα Παναγιώτη Κάλκου, με επίσημη έναρξη των εργασιών της Βουλής των Ελλήνων από τον πρωθυπουργό τον Χαρίλαο Τρικούπη, στις 11 Αυγούστου 1875.

Η Βουλή των Ελλήνων συνεδρίασε στο κτίριο αυτό έως το 1935, όταν μεταστεγάζεται στα Παλαιά Ανάκτορα της πλατείας Συντάγματος, όπου λειτουργεί έως και σήμερα.

Από το 1962, το εμβληματικό κτήριο της παλαιάς βουλής στεγάζει πλέον το Εθνικό Ιστορικό Μουσείο.

Στις αίθουσές του προβάλλονται με μοναδικό τρόπο εκθέσεις ιστορικού και πολιτιστικού περιεχομένου, που ταξιδεύουν τον επισκέπτη σε άλλους καιρούς, αναδεικνύοντας τους πρώτους σκαπανείς της ελληνικής πολιτείας, οι οποίοι έβαλαν στέρεες βάσεις για εξελιχθεί η χώρα σε ένα σύγχρονο δημοκρατικό κράτος.

Ο χρόνος, τα ιστορικά τεκταινόμενα αποκαλύπτουν τις επιτυχίες του έθνους, αλλά και τις τραγικές στιγμές, πολιτικές συγκρούσεις και πικρίες, σφυρηλατώντας πρωτίστως τη σύγχρονη πολιτική σκέψη των Ελλήνων.

Σενάριο-Σκηνοθεσία: Ηλίας Ιωσηφίδης
Κείμενα-Παρουσίαση-Αφήγηση: Λευτέρης Ελευθεριάδης
Διεύθυνση Φωτογραφίας: Δημήτρης Μαυροφοράκης
Μουσική: Γιώργος Ιωσηφίδης
Μοντάζ: Χάρης Μαυροφοράκης
Διεύθυνση Παραγωγής: Έφη Κοροσίδου
Εκτέλεση Παραγωγής: FADE IN PRODUCTIONS

|  |  |
| --- | --- |
| ΨΥΧΑΓΩΓΙΑ / Εκπομπή  |  **WEBTV**  **ERTflix**  |

**01:00**  |  **ΠΡΟΣΩΠΙΚΑ**   (Ένθεση προγράμματος)
**«Ο Αντώνης Καφετζόπουλος ΠΡΟΣΩΠΙΚΑ»**

**Eπεισόδιο**: 9

Στην Κωνσταντινούπολη θα «βρεθούμε» αυτό το κυριακάτικο μεσημέρι με τον Αντώνη Καφετζόπουλο και μέσα από διηγήσεις και εικόνες θα περιδιαβούμε στα σοκάκια του Πέραν, μέχρι να φθάσουμε στο σπίτι που γεννήθηκε και μεγάλωσε. Πήγαμε στο σχολείο του, το ιστορικό Ζωγράφειο, που βρίσκεται στην ίδια θέση από το 1893, είδαμε τον έλεγχο και τους βαθμούς του, γνωρίσαμε τους δασκάλους και τους συμμαθητές του. Ένα ταξίδι στο χρόνο με τον αγαπημένο και χαρισματικό ηθοποιό αλλά και στη ζωή των Ρωμιών της Πόλης οι οποίοι, με τις απελάσεις του ’64, αναγκάστηκαν οι περισσότεροι να την εγκαταλείψουν.

Μας μιλά για την οικογένειά του και τις δυσκολίες που αντιμετώπισαν όσοι προσπάθησαν να ξανακτίσουν τις ζωές τους. Αλλά και για το πρώτο χαρτζιλίκι που έβγαλε μεταφράζοντας τους υπότιτλους σε τουρκικές ταινίες. Κυρίως όμως για το νοιάξιμο που είχε για τους γονείς του: «Η μαμά μου, που “έφυγε” πέρυσι σε ηλικία εκατό χρόνων, ήταν πάρα πολύ έξυπνη και εξαιρετικά καλή μαγείρισσα. Κατά τ’ άλλα ήταν μια κλασική Κωνσταντινουπολίτισσα νοικοκυρά, με όλα τα καλά και τα κακά. Υπερπροστατευτική, υπερμαμά, υπέρ… όλα αυτά. Δηλαδή ήταν αυτή 80 και εγώ 50 και με έπαιρνε τηλέφωνο να μου πει ότι κάνει ψύχρα σήμερα, να πάρω κάτι ζεστό μαζί μου. Ο πατέρας μου ήταν ένας πολύ καλός άνθρωπος. Πέθανε, ξαφνικά. Τότε ήταν οι παρηγορητικές θεραπείες, θέλαμε να τον βοηθήσουμε να μην υποφέρει πολύ. Θυμάμαι το καλοκαίρι ήταν καλά και το φθινόπωρο είχαμε πρεμιέρα στο θέατρο Βρετάνια, κοίταξα απ’ τις κουρτίνες να βεβαιωθώ ότι είχαν καθίσει στις θέσεις τους και μου φάνηκε γερασμένος και άρρωστος. Και έναν μήνα μετά διαγνώστηκε».

«Περνάμε» από την πλατεία Καλλιγά, την εποχή που ο Αντώνης Καφετζόπουλος έπαιζε μουσική κι ήταν ο «Dylan της πλατείας», όπως χαρακτηριστικά λέει. Ήξερε 15-20 τραγούδια του Dylan και τα έπαιζε με μια κιθαρίτσα και μια φυσαρμόνικα.

Κάναμε μια στάση στη θρυλική συναυλία του Μανώλη Αγγελοπούλου το 1983 τότε που, ως παρουσιαστής της βραδιάς, ήταν από αυτούς που συγκέντρωσαν τα πυρά όσων θεωρούσαν ότι οι διοργανωτές βεβήλωσαν με αυτά τα ακούσματα το θέατρο του Λυκαβηττού.

Στεκόμαστε για λίγο στην «Αστροφεγγιά», στο «Μινόρε της Αυγής», στη συνάντηση με την Ρίκα Βαγιάνη. Στον «Άδικο κόσμο» που του έδωσε το βραβείο Α’ ανδρικού ρόλου στο κινηματογραφικό φεστιβάλ του Σαν Σεμπαστιάν και τη θεατρική παράσταση «Αμερικανικός Βούβαλος» στην οποία, όπως παραδέχεται, έκανε μία από τις καλύτερες ερμηνείες του.

Ήταν όμως και η ευκαιρία να ξεφύγει από την κατάθλιψη που βρισκόταν και που τον ακολουθεί από τα 17 του χρόνια.

Σε μια γρήγορη προσθαφαίρεση σε σχέση με όσα του έχει δώσει ο χρόνος και με όσα του έχει πάρει: «Τα πάντα και τα πάντα. Είμαι ένας άνθρωπος ο οποίος μπαινοβγαίνει στα σπίτια των άλλων μέσα από την οθόνη, απ’ το θέατρο. Είμαι σε ένα διαφορετικό, ας πούμε, κοινωνικό σημείο από ό,τι ένας οποιοσδήποτε άλλος άνθρωπος ο οποίος δεν ζει αυτή τη ζωή του ατόμου που ως περσόνα, ως ρόλος, έρχεται σ’ επαφή με όλους τους άλλους. Παρ’ όλα αυτά, έχω την πεποίθηση ότι ο χρόνος παίρνει όλα αυτά που θα θέλαμε, που θα ήμασταν και μας δίνει εκατομμύρια καινούργιες ευκαιρίες κάθε μέρα».

Παρουσίαση: Ελενα Κατρίτση
Αρχισυνταξία: Έλενα Κατρίτση
Σκηνοθεσία: Κώστας Γρηγοράκης
Διεύθυνση Φωτογραφίας: Γιώργος Μιχελής
Μοντάζ: Παναγιώτης Σταματόπουλος
Μουσική Επιμέλεια: Σταμάτης Γιατράκος

|  |  |
| --- | --- |
| ΨΥΧΑΓΩΓΙΑ / Εκπομπή  |  **WEBTV**  **ERTflix**  |

**02:00**  |  **VAN LIFE - Η ΖΩΗ ΕΞΩ (ΝΕΟ ΕΠΕΙΣΟΔΙΟ)**   **«Καλάβρυτα»**   Eπεισ. 7

…..

**ΠΡΟΓΡΑΜΜΑ  ΠΕΜΠΤΗΣ  09/12/2021**

…..

|  |  |
| --- | --- |
| ΨΥΧΑΓΩΓΙΑ / Γαστρονομία  |  **WEBTV**  **ERTflix**  |

**19:00**  |  **ΠΟΠ ΜΑΓΕΙΡΙΚΗ (ΝΕΟ ΕΠΕΙΣΟΔΙΟ)**  
**«Λίλα Μπακλέση, κοπανιστή, κατσικάκι Ελασσόνας, ελληνικά βερύκοκα»**   Eπεισ. 13 Δ' ΚΥΚΛΟΣ

|  |  |
| --- | --- |
| ΨΥΧΑΓΩΓΙΑ / Εκπομπή  |  **WEBTV**  **ERTflix**  |

**20:00**  |  **POP HELLAS, 1951-2021: Ο ΤΡΟΠΟΣ ΠΟΥ ΖΟΥΝ ΟΙ ΕΛΛΗΝΕΣ  (E)**   (Αλλαγή επεισοδίου)

**«Οι Έλληνες και η Τεχνολογία 1951-2021»**
**Eπεισόδιο**: 3

Ποια είναι η σχέση των Ελλήνων με την Τεχνολογία από το 1951 μέχρι σήμερα;

Ποια τεχνολογικά επιτεύγματα και με ποιο τρόπο επηρέασαν την καθημερινότητα μας μέσα στον χρόνο;

Η συναρπαστική διαδρομή που διανύσαμε μέχρι σήμερα, όπου σχεδόν κανείς δεν μπορεί να φανταστεί τη ζωή του χωρίς τη χρήση της τεχνολογίας, εξιστορείται μέσα από συνεντεύξεις γυναικών και ανδρών που αναλύουν τους σημαντικότερους τεχνολογικούς σταθμούς κάθε δεκαετίας.

Στο νέο επεισόδιο της σειράς ντοκιμαντέρ, Pop Hellas, αναλύεται η σχέση που έχουν οι Έλληνες με την Τεχνολογία τα τελευταία 70 χρόνια, μέσα από συνεντεύξεις, αρχειακό υλικό και σύγχρονα infographics που παρουσιάζουν σημαντικές πληροφορίες και στατιστικά στοιχεία.

Στο συγκεκριμένο επεισόδιο καταγράφονται μέσα από αφηγήσεις και ιστορίες:

· Πώς ο ηλεκτρισμός και το τηλεπικοινωνιακό δίκτυο αναπτύσσονται στην Ελλάδα τη δεκαετία του ’50.

· Στη δεκαετία του ’60, πώς οι τεχνολογικές εξελίξεις αρχίζουν να επηρεάζουν καθοριστικά τον τρόπο ζωής των ανθρώπων.

· Η εδραίωση της τηλεόρασης, τη δεκαετία του 70, αποτελεί το τεχνολογικό θαύμα που αλλάζει την καθημερινότητα των Ελλήνων.

· Στη δεκαετία του ’80, η πληροφορική είναι η νέα μεγάλη ανακάλυψη που έρχεται να αναβαθμίσει τη ζωή στη χώρα.

· Η επανάσταση που έφερε το κινητό τηλέφωνο και οι ασύλληπτες, για την εποχή, δυνατότητες που προσέφερε η έλευση του ίντερνετ, στη δεκαετία του ’90.

· Στη δεκαετία του 2000, τα έξυπνα τηλέφωνα, το διαδίκτυο και οι εφαρμογές, αναδεικνύονται σε βασικό εργαλείο για την εργασία και την ψυχαγωγία.

· Τα Μέσα Κοινωνικής Δικτύωσης, η Εικονική Πραγματικότητα, τα ερωτήματα που προκύπτουν γύρω από την προστασία των προσωπικών δεδομένων, την ηθική της τεχνολογίας αλλά και το αν μας αποξενώνει η χρήση της, όπως γίνεται σήμερα, από τον μέσο Έλληνα.

Συγκεκριμένα, μιλούν οι:

Ντέπη Τζιμέα: Executive Director Εταιρικής Επικοινωνίας Ομίλου ΟΤΕ
Σοφία Δήμτσα: Δ/ντρια Εταιρικών Σχέσεων & Επικοινωνίας ΔΕΗ
Χαράλαμπος Τσέκερης: Αντιπρόεδρος Εθνικής Επιτροπής Βιοηθικής και Τεχνοηθικής
Τάσος Οικονόμου: Δ/ντης Διαδικτύου - Τομέας Ενημέρωσης ΕΡΤ
Δημήτρης Κωνσταντάρας: Δημοσιογράφος
Βασίλης Βασιλόπουλος: Δημοσιογράφος – Data Protection Officer ΕΡΤ
Αλέξανδρος Αντωνόπουλος: Ηθοποιός
Κων/νος Αντωνόπουλος: Δ/ντης 24 Μedia News Lab
Γεωργίκος Δημήτριος: Επικεφαλής Εθνικού Τυπογραφείου
Σπύρος Παζιάνας: COO Computer Solutions
Nίκος Δήμου: Συγγραφέας
Αλεξία Κυριακοπούλου: VR/AR Producer
Νίκος Βασιλείου: Αντιπρόεδρος «Bright Special Lighting»
Κώστας Σπαθής: Αρχιτέκτονας – Φωτογράφος

Βασισμένο σε μια ιδέα του Φώτη Τσιμελα
Σκηνοθεσία: Μάνος Καμπίτης
Επιμέλεια εκπομπής: Φώτης Τσιμελας
Συντονισμός εκπομπής: Πάνος Χαλας
Διευθυντής Φωτογραφίας: Κώστας Ταγκας
Μοντάζ: Νίκος Αράπογλου
Αρχισυντάκτης: Γιάννης Τσιούλης
Έρευνα: Αγγελική Καραχάλιου - Ζωή Κουσάκη
Πρωτότυπη μουσική: Γιάννης Πατρικαρέας
Παραγωγή: THIS WAY OUT PRODUCTIONS

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**